gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3938, del 13-02-2001 (2001/941)

RESOLUCIÓ de 20 de desembre de 2000, del conseller d'Obres Públiques, Urbanisme i Transports, relativa a l'execució de la Sentència núm. 648, de 4 d'abril de 2000, del Tribunal Superior de Justícia de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3938

Data del DOGV
:   13-02-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/941


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 20 de desembre de 2000, del conseller d'Obres Públiques, Urbanisme i Transports, relativa a l'execució de la Sentència núm. 648, de 4 d'abril de 2000, del Tribunal Superior de Justícia de la Comunitat Valenciana. [2001/X941]
  
Vist per la Sala Contenciosa Administrativa del Tribunal Superior de Justícia de la Comunitat Valenciana, Secció Primera, el recurs núm. 1/3722/1995-P, interposat pel senyor Juan Roig Mundi, la senyora Consuelo Mundi Peris, la senyora Ana María Roig Mundi, el senyor Pablo Roig Mundi i el senyor Jorge Roig Mundi, contra la Resolució del conseller d'Obres Públiques, Urbanisme i Transports, de 21 de juny de 1995, estimatòria parcial dels recursos formulats contra l'aprovació definitiva de les modificacions puntuals del PGOU de Tavernes Blanques, s'ha dictat la sentència núm. 648, de 4 d'abril de 2000, la part dispositiva de la qual diu així:
  
?Decidim: estimar el recurs contenciós administratiu interposat pel procurador senyor Tarsilli Lucaferri, en nom i representació del senyor Juan Roig Mundi, la senyora Consuelo Mundi Peris, la senyora Ana María Roig Mundi, el senyor Pablo Roig Mundi i el senyor Jorge Roig Mundi, contra la Resolució de la Conselleria d'Obres Públiques, Urbanisme i Transports, de data 21 de juny de 1995, estimatòria parcial dels recursos formulats contra l'aprovació definitiva de les modificacions puntuals del PGOU de Tavernes Blanques, que es declara contrari a dret i, en conseqüència, s'anul·la i deixa sense efecte. No es fa una especial imposició de costes?.
  
En virtut d'això, aquesta Conselleria d'Obres Públiques, Urbanisme i Transports, de conformitat amb el que disposen els articles 103 i següents de la Llei Reguladora de la Jurisdicció Contenciosa Administrativa, disposa que es complisca en els seus mateixos termes l'expressada sentència ferma núm. 648, de 4 d'abril de 2000, del Tribunal Superior de Justícia de la Comunitat Valenciana.
Diari Oficial de la Generalitat Valenciana


Sumari del DOGV 4116, del 29-10-2001 (2001/10693)

RESOLUCIÓ de 8 d'octubre de 2001, de la Universitat d'Alacant, per la que segons les competències atribuïdes per la normativa vigent, es nomena el tribunal que ha de resoldre el procés selectiu convocat per Resolució de 26 de juny de 2001 (DOGV núm. 4.048, de 23 de juliol de 2001), per a l'accés a l'escala de tècnic mitjà (codi B04) de la Universitat d'Alacant.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4116

Data del DOGV
:   29-10-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/10755


Organisme emissor
:   Universitat d'Alacant

Tipus de document
:   Resolució

RESOLUCIÓ de 8 d'octubre de 2001, de la Universitat d'Alacant, per la que segons les competències atribuïdes per la normativa vigent, es nomena el tribunal que ha de resoldre el procés selectiu convocat per Resolució de 26 de juny de 2001 (DOGV núm. 4.048, de 23 de juliol de 2001), per a l'accés a l'escala de tècnic mitjà (codi B04) de la Universitat d'Alacant. [2001/X10418]
  
Es tribunal està format com es determina a continuació:
  
Tribunal titular
  
President: senyor Antonio Marcilla Gomis, vicerector d'Investigació de la Universitat d'Alacant.
  
Secretària: senyora Mª José Bonete Pérez, professora titular d'universitat de la Universitat d'Alacant.
  
Vocals:
  
Senyor Alfonso Panchón Ruiz, professor titular d'universitat de la Universitat d'Alacant.
  
Senyor Isidro Martínez Mira, funcionari de l'escala tècnica de la Universitat d'Alacant.
  
Senyor Romualdo Seva Román, funcionari de l'escala tècnica de la Universitat d'Alacant.
  
Tribunal suplent
  
President: senyor Guillermo Bernabeu Pastor, vicerector d'Estudis i Innovació Educativa de la Universitat d'Alacant.
  
Secretari: senyor José Luis Muñoz Pedrós, funcionari de l'escala tècnica de la Universitat d'Alacant.
  
Vocals:
  
Senyor José Servando Chinchón Yepes, professor titular d'escola universitària de la Universitat d'Alacant.
  
Senyora María José Muñoz Guillena, funcionària de l'escala tècnica de la Universitat d'Alacant.
  
Senyora Mercedes Muñoz Peñalver, funcionària de l'escala de gestió de la Universitat d'Alacant.
Diari Oficial de la Generalitat Valenciana


Sumari del DOGV 4103, del 09-10-2001 (2001/9863)

DECRET 12/2001, de 8 d'octubre, del president de la Generalitat Valenciana, pel qual concedeix la Medalla d'Or de la Generalitat Valenciana al Mèrit Esportiu en l'edició de 2001 al senyor Angel Luis Casero Moreno.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4103

Data del DOGV
:   09-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/9863


Data del document
:   08-10-2001

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica
    * esport

DECRET 12/2001, de 8 d'octubre, del president de la Generalitat Valenciana, pel qual concedeix la Medalla d'Or de la Generalitat Valenciana al Mèrit Esportiu en l'edició de 2001 al senyor Angel Luis Casero Moreno. [2001/9863]
  
La Llei 4/1993, de 20 de desembre, de l'Esport de la Comunitat Valenciana, assenyala, a l'article 3, com una de les línies generals d'actuació en el desenvolupament de la política esportiva de la Generalitat Valenciana, el reconeixement i el premi a les persones i entitats que s'hagen distingit en la pràctica, la gestió i la promoció de l'esport mitjançant la Medalla i la Placa de la Generalitat Valenciana al Mèrit Esportiu.
  
El Decret 33/1986, de 10 de març, del Govern Valencià, i l'Ordre de 26 de juny de 1989, de la Conselleria de Cultura, Educació i Ciència, regulen la concessió de la Medalla d'Or de la Generalitat Valenciana al Mèrit Esportiu.
  
Ángel Luis Casero Moreno va nàixer a València en 1972 i va créixer a Albalat dels Tarongers, on residien els seus pares. Des de molt jove es va inclinar per l'esport del ciclisme, i va debutar en 1984 en competició, moment a partir del qual inicia una carrera esportiva que tingué el primer gran èxit amb la victòria en el Tour de l'Avenir, a la qual seguirà la seua participació sempre brillant en les proves ciclistes nacionals i internacionals.
  
Campió d'Espanya de Cadets en 1988 i d'Espanya contrarrellotge per equips en la categoria juvenil en 1990, va aconseguir el seu primer títol de Campió d'Espanya de fons en carretera en 1998, que va revalidar l'any següent. Especialista consumat en la modalitat contrarrellotge, el seu triomf en la darrera edició de la Volta Ciclista a Espanya ha confirmat aquest valencià com la primera figura de l'elit ciclista internacional.
  
Per això, i fent ús de les atribucions que legalment tinc conferides, i a proposta del conseller de Cultura i Educació,
  
DECRETE
  
Article únic
  
Concedir la Medalla de la Generalitat Valenciana al Mèrit Esportiu, en la categoria d'or, al senyor Àngel Luis Casero Moreno.
  
València, 8 d'octubre de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
Diari Oficial de la Generalitat Valenciana


Sumari del DOGV 4123, del 08-11-2001 (2001/10203)

Informació pública del projecte d'autorització administrativa per al servei públic de conducció, distribució i subministrament de gas natural per a ús domèstic, comercial i industrial, als termes municipals de Vinalesa i Bonrepòs i Mirambell, presentada per Gas Natural Cegas, SA (CBREDE/2001/16 i 17).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4123

Data del DOGV
:   08-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/10873


Organisme emissor
:   Conselleria d'Indústria i Comerç

Tipus de document
:   Anunci

Informació pública del projecte d'autorització administrativa per al servei públic de conducció, distribució i subministrament de gas natural per a ús domèstic, comercial i industrial, als termes municipals de Vinalesa i Bonrepòs i Mirambell, presentada per Gas Natural Cegas, SA (CBREDE/2001/16 i 17). [2001/F10605]
  
Als efectes previstos en el títol IV de la Llei 34/1998, de 7 d'octubre, del Sector d'Hidrocarburs, se sotmet a informació pública el següent projecte d'autorització administrativa:
  
Peticionari: Gas Natural Cegas, SA, amb domicili al carrer del Gravador Esteve, 14 (CP 46666) de València.
  
Objecte de la petició: autorització administrativa per al subministrament de gas natural per a ús domèstic, comercial i industrial, als termes municipals de Vinalesa i Bonrepòs i Mirambell.
  
Característiques de les instal·lacions:
  
Tipus de gas: gas natural.
  
Àrea de l'autorització administrativa: l'autorització administrativa afecta els termes municipals de Vinalesa i Bonrepòs i Mirambell.
  
Pressupost: 56.359.519 PTA (trenta-nou milions sis-centes noranta mil pessetes/238.541,70 euros).
  
Cosa que es fa pública perquè se'n prenga coneixement general i perquè totes aquelles persones naturals o jurídiques que consideren afectats els seus drets puguen examinar el projecte al Servei Territorial d'Indústria i Energia de València, situat al carrer de Gregorio Gea, 27 (CP 46430), i presentar en triple exemplar en l'esmentat centre les al·legacions que consideren oportunes en el termini de 20 dies a partir de l'endemà de la inserció d'aquest anunci.
Diari Oficial de la Generalitat Valenciana


Sumari del DOGV 4026, del 21-06-2001 (2001/5991)

Informació pública del projecte d'urbanització del c/ Sufera i annexos.
-----------------------------------------------------------------------

### Dades del document

Número de DOGV
:   4026

Data del DOGV
:   21-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5991


Organisme emissor
:   Ajuntament de Cabanes

Tipus de document
:   Anunci

Informació pública del projecte d'urbanització del c/ Sufera i annexos. [2001/X5991]
  
Per Decret de l'Alcaldia, de data 1 de juny de 2001, s'acordà sotmetre a informació pública el projecte d'urbanització del c/ Sufera i annexos.
  
Cosa que fem pública de conformitat amb el que estableixen els articles 46 i 53 de la Llei 6/1994, de la Generalitat Valenciana, Reguladora de l'Activitat Urbanística, per tal que durant el termini de vint dies, comptador a partir de la publicació d'aquest edicte en el Diari Oficial de la Generalitat Valenciana, s'hi puguen formular al·legacions.
Diari Oficial de la Generalitat Valenciana


Sumari del DOGV 4064, del 14-08-2001 (2001/7219)

Ressenya de l'acord de la Comissió Territorial d'Urbanisme, de 13 de novembre de 2000, pel qual es declara definitivament aprovat el Pla de Reforma Interior a l'avinguda de València, de Calp.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4064

Data del DOGV
:   14-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7219


Data del document
:   18-07-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Calp
    * pla d'urbanisme

Ressenya de l'acord de la Comissió Territorial d'Urbanisme, de 13 de novembre de 2000, pel qual es declara definitivament aprovat el Pla de Reforma Interior a l'avinguda de València, de Calp. [2001/7219]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2394, de 24 de novembre de 1994) es publica la ressenya de la resolució de la Comissió Territorial d'Urbanisme d'Alacant publicada amb les Normes Urbanístiques aprovades en el Butlletí Oficial de la Província d'Alacant número 125, del dia 2 de juny de 2001.
  
- Expedient 301/00. Calp. Pla de Reforma Interior a l'avinguda de València, sòl urbà BQ-4, partida Borumbot, promogut per l'Ajuntament.
Diari Oficial de la Generalitat Valenciana


Sumari del DOGV 4082, del 10-09-2001 (2001/8455)

Advertiment d'anul·lació de l'autorització sanitària núm. 21.15700/V.
---------------------------------------------------------------------

### Dades del document

Número de DOGV
:   4082

Data del DOGV
:   10-09-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/8455


Organisme emissor
:   Conselleria de Sanitat

Tipus de document
:   Anunci

Advertiment d'anul·lació de l'autorització sanitària núm. 21.15954/V. [2001/8455]
  
En relació amb el RSI núm. 21.15732/V que té per a l'activitat de magatzem hortofrutícola la indústria propietat del senyor Antonio Vivó Catalá, situat a la carretera de Torrent, núm. 260, i a la vista de l'acta d'inspecció núm. 08-10.31091, de data 26 de octubre de 2000, en què es deixa constància que en les instal·lacions esmentades s'ha deixat d'exercir l'activitat.
  
Se'ls comunica que el director general de Salut Pública els donarà de baixa en el cens d'indústries autoritzades pel cessament de l'activitat.
  
No obstant això, disposen d'un termini de 10 dies per a al·legar el que consideren adequat en aquest Centre de Salut Pública de Torrent, situat al carrer del pintor Ribera, 28, 46549 Torrent, tel. 28 309 21 78. Si transcorre aquest termini sense resposta de la seua part, farem el que s'indica més amunt.
Diari Oficial de la Generalitat Valenciana


Sumari del DOGV 4065, del 16-08-2001 (2001/8102)

Informació pública de l'aprovació de l'expedient de tramitació del pla especial per al desenvolupament urbanístic de la parcel·la 10 del polígon 26 de les normes subsidiàries de Vistabella del Maestrazgo (Castelló).
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4065

Data del DOGV
:   16-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8102


Organisme emissor
:   Ajuntament de Vistabella del Maestrat

Tipus de document
:   Anunci

Informació pública de l'aprovació de l'expedient de tramitació del pla especial per al desenvolupament urbanístic de la parcel·la 10 del polígon 26 de les normes subsidiàries de Vistabella del Maestrazgo (Castelló). [2001/F8102]
  
El Ple de l'Ajuntament, en la sessió del dia 16 de juliol de 2001, ha acordat el següent:
  
«6é. Aprovació de l'expedient de tramitació del pla especial per al desenvolupament urbanístic de la parcel·la 10 del polígon 26 de les normes subsidiàries de Vistabella del Maestrazgo. Atés aquest i vistos els informes verbals emesos per la Secretaria-Intervenció sobre la legislació aplicable a la tramitació, després d'una breu deliberació, per unanimitat dels assistents, s'acorda:
  
A. Aprovar l'expedient esmentat.
  
B. Sotmetre'l a informació pública per un període d'un mes mitjançant la inserció d'anuncis en el Boletín Oficial del Estado, Diari Oficial de la Generalitat Valenciana, diari Mediterráneo i tauler d'edictes de l'ajuntament, termini en què qualsevol persona podrà presentar-se a la Secretaria de l'Ajuntament de Vistabella del Maestrazgo, en hores d'oficina, i consultar els documents abans indicats i les actuacions realitzades per a l'aprovació. Contra aquests podran presentar davant de l'ajuntament les al·legacions que consideren convenients, tot això conforme al que s'estableix en l'article 38.2 de la Llei Reguladora de l'Activitat Urbanística i concordants del seu reglament.
  
C. Facultar l'alcalde per a la realització de totes les gestions i la subscripció de tots els documents que siguen necessaris per a portar a bon fi aquest acord.
Diari Oficial de la Generalitat Valenciana


Sumari del DOGV 4152, del 20-12-2001 (2001/11313)

Informació pública de la cessió global de l'actiu i del passiu de l'Agrupación Agrícola de Cooperativistas, Cooperativa Valenciana a la S.A.T. número 4549 Beata Inés de Benigánim.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4152

Data del DOGV
:   20-12-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/11239


Organisme emissor
:   S.A.T. Beata Ines Numero 4549 de Beniganim

Tipus de document
:   Anunci

Informació pública de la cessió global de l'actiu i del passiu de l'Agrupación Agrícola de Cooperativistas, Cooperativa Valenciana a la S.A.T. número 4549 Beata Inés de Benigánim. [2001/M11911]
  
Carlos Calatayud Vila, amb document nacional d'identitat número 79546929-N, com a secretari de la societat S.A.T. Beata Inés número 4549, amb domicili al camí d'Albaida, s/n de Benigánim, certifica:
  
Que en l'Assemblea General celebrada el passat dia 30 de setembre de 2001, es va prendre per majoria de dos terços dels socis presents i representats, l'acord que literalment diu:
  
Primer
  
Aprovar la cessió global de l'actiu i del passiu de l'Agrupación Agrícola de Cooperativistas, Cooperativa Valenciana a la S.A.T. número 4549 Beata Inés de Benigánim, en els termes que conté l'informe elaborat per expert independent sobre el patrimoni cedit.
  
Segon
  
Autoritzar el president de l'entitat a elevar a públic aquest acord i a realitzar els tràmits oportuns per a la inscripció de l'acord en el Registre de Cooperatives, incloses les preceptives publicacions a què fan referència els articles 67 i 65 de la Llei de Cooperatives de la Comunitat Valenciana (Decret Legislatiu 1/1998, de 23 de juny).
  
Tercer
  
Fer menció als drets dels creditors de la cedent i de la cessionària a obtindre el text íntegre de l'acord de cessió i a oposar-se a aquest en els termes legals.
  
Benigánim, 7 de novembre de 2001.- El president: Joaquín Alabort Mateu.
Diari Oficial de la Generalitat Valenciana


Sumari del DOGV 4030, del 27-06-2001 (2001/5945)

Informació pública del nomenament com a funcionaris de carrera de Vicente Girbés Maravilla i Carolina Talens Girbés.
--------------------------------------------------------------------------------------------------------------------

### Dades del document

Número de DOGV
:   4030

Data del DOGV
:   27-06-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/5945


Organisme emissor
:   Ajuntament d'Algemesí

Tipus de document
:   Anunci

Informació pública del nomenament com a funcionaris de carrera de Vicente Girbés Maravilla i Carolina Talens Girbés. [2001/F5945]
  
Es fa públic el nomenament dels següents funcionaris de carrera d'aquest ajuntament, una vegada superades les proves selectives corresponents:
  
- Vicente Girbés Maravilla, amb document nacional d'identitat número 31324093T, nomenat funcionari de carrera per la Resolució de l'Alcaldia de data 25 de maig de 2001, per a ocupar una plaça d'auxiliar administratiu, pertanyent a l'escala d'administració general, subescala auxiliar.
  
- Carolina Talens Girbés, amb document nacional d'identitat número 81390819J, nomenada funcionària de carrera per la Resolució de l'Alcaldia de data 25 de maig de 2001, per a ocupar una plaça d'auxiliar administrativa, pertanyent a l'escala d'administració general, subescala auxiliar.
  
El que es fa públic per a general coneixement.
Diari Oficial de la Generalitat Valenciana


Sumari del DOGV 4051, del 26-07-2001 (2001/7003)

RESOLUCIÓ de 26 de juny de 2001, del conseller de Sanitat, per la qual es proveeix la vacant anunciada per la Convocatòria 28/2001, de 29 de març de 2001.
----------------------------------------------------------------------------------------------------------------------------------------------------------

### Dades del document

Número de DOGV
:   4051

Data del DOGV
:   26-07-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/7003


Organisme emissor
:   Conselleria de Sanitat

Tipus de document
:   Resolució

RESOLUCIÓ de 26 de juny de 2001, del conseller de Sanitat, per la qual es proveeix la vacant anunciada per la Convocatòria 28/2001, de 29 de març de 2001. [2001/Q7003]
  
Vista la proposta formulada per la comissió avaluadora corresponent a la Convocatòria 29/2001, de 29 de març del 2001 (DOGV número 3.986, de 25 d'abril del 2001), per a la provisió pel procediment de lliure designació, del lloc de treball número 15858, cap de l'Àrea per a la Prestació Farmacèutica i el Medicament.
  
D'acord amb el que disposen l'article 20 del Decret Legislatiu de 24 d'octubre de 1995, pel qual s'aprova el Text Refós de la Llei de la Funció Pública Valenciana, i l'article 28 del Decret 33/1999, de 9 de març, pel qual s'aprova el Reglament de Selecció de Personal i Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, resolc:
  
Nomenar la senyora María del Pilar Villalba Garnica, funcionària de carrera del grup A, amb el número de registre personal 94411301 S0, com a cap de l'Àrea per a la Prestació Farmacèutica i el Medicament, lloc de treball número 15467, grup A, complement de destinació nivell 28 i complement específic E050.
  
La presa de possessió en la nova destinació es farà el primer dia hàbil següent al de la publicació d'aquesta resolució en el Diari Oficial de la Generalitat Valenciana.
  
Aquesta resolució exhaureix la via administrativa. S'hi pot interposar recurs contenciós administratiu, davant el jutjat contenciós administratiu que corresponga al domicili de qui interposa el recurs o el de la ciutat de València. El termini d'aquest recurs és de dos mesos, comptadors des de l'endemà de la data de la publicació. Potestativament, s'hi pot interposar recurs de reposició, en el termini d'un mes des de l'endemà de la publicació, davant del mateix òrgan. Tot això d'acord amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.